**Maxime Comtois** (s. 8. tammikuuta 1999 Longueuil, Québec, Kanada) on kanadalainen jääkiekkoilija, joka pelaa koeajalla NHL-joukkue Vegas Golden Knightsissa. Comtois on pelipaikaltaan vasen laitahyökkääjä.

Pelityyli
---------

*The Sports Forecaster* -sivuston mukaan Comtois on isokokoinen all around -laitahyökkääjä, joka on hyvänkokoinen, ahkera sekä täydentää hyvin hyökkääviä pelaajia. Hän menee esimerkillisesti vastustajan maalille, on käyttökelpoinen ylivoimalla ja myös laukoo hyvin. Comtois'lla on kuitenkin kehitettävää peliin keskittymisessä ja hän ottaa ajoittain turhia jäähyjä.

Ura
---

### Seuraura

Comtois'n kasvattajaseura on AMH Ste-Martine. Hän siirtyi juniorina sittemmin Lac St-Louis Grenadiersiin, josta Comtois siirtyi kaudeksi 2014–2015 QMAAA:n Châteauguay Grenadiersiin. Hän voitti joukkueen sisäisen piste- ja maalipörssin tehoilla 23+33=56, joilla Comtois sijoittui koko sarjan pistepörssissä viidenneksi. Hän jakoi myös Grenadiersin sisäisen tehotilaston voiton Antoine Morandin kanssa lukemalla +18. Comtois voitti myös tehoilla 12+19=31 koko QMAAA:n pudotuspelien piste- ja syöttöpörssin sekä jakoi maalipörssin voiton joukkuetoverinsa Antoine Morandin ja Lac St-Louis Lionsin Ryan Brushettin kanssa. Hän voitti kauden päätteeksi sarjan mestaruuden, palkittiin QMAAA Prospect Awardilla ja toiseen tähdistökentälliseen. Comtois voitti myös tehoilla 9+6=15 Telus Cupin maalipörssin ja sijoittui pistepörssissä toiseksi edellään vain Regina Pat Canadiansin Owen Sillinger. Hän voitti turnauksesta hopeaa. Comtois edusti kauden aikana myös Québeciä Kanadan talvikisoissa.

Victoriaville Tigres varasi Comtois'n koko QMJHL:n varaustilaisuuden kolmantena pelaajana kesällä 2015. Ennen häntä varattiin vain Joe Veleno ja Antoine Morand. Comtois siirtyi joukkueeseen kaudeksi 2015–2016. Hän oli tehoilla 26+34=60 Tigresin paras maalintekijä ja toiseksi paras pistemies Pascal Labergen jälkeen. Pudotuspeleissä Comtois oli joukkueen paras syöttäjä ja jakoi sisäisen pistepörssin voiton Bradley Lalonden kanssa tehoilla 1+5=6. Kaudella 2016–2017 hän jakoi tehoilla 22+29=51 Tigresin sisäisen pistepörssin neljännen sijan Félix Lauzonin kanssa. Comtois pelasi kauden aikana CHL Top Prospects Gamessa.

Anaheim Ducks varasi Comtois'n toisella kierroksella 50. pelaajana NHL:n varaustilaisuudessa 2017. Hän oli kaudella 2017–2018 Tigresin QMJHL-joukkueen paras pistemies ja maalintekijä tehoilla 44+41=85. Comtois jakoi koko liigan maalipörssin kolmannen sijan Blainville-Boisbriand Armadan Alexandre Alainin ja Halifax Mooseheadsin Filip Zadinan kanssa edellään vain Blainville-Boisbriand Armadan Alex Barré-Boulet ja Tigresista Gatineau Olympiquesiin siirtynyt Comtois'n ex-joukkuetoveri Vitali Abramov. QMJHL:n pistepörssissä hän sijoittui viidenneksi. Comtois valittiin kauden päätteeksi liigan toiseen tähdistökentälliseen.

Maaliskuussa 2018 Comtois teki kolmivuotisen tulokassopimuksen Anaheim Ducksin kanssa. Kesäkuussa Victoriaville Tigres kauppasi hänet ja hyökkääjä Félix Lauzonin Drummondville Voltigeursiin vaihdossa sekä kesän 2018 että kesän 2019 ensimmäisen ja toisen kierroksen varausvuoroihin. Comtois otti kuitenkin mm. Ducksin johtopelaajien Ryan Getzlafin ja Corey Perryn loukkaantumistenkin myötä seuran syksyn harjoitusleirin päätteeksi paikan Ducksin NHL-kauden 2018–2019 avauskokoonpanosta. Hän teki NHL-debyyttinsä näin ollen runkosarjan avauskierroksella 3. lokakuuta 2018 vieraissa San Jose Sharksia vastaan. Comtois sai ottelussa jääaikaa 11.16 minuuttia. Hän teki myös NHL-uransa avausmaalin ensimmäisellä laukauksellaan, kun ottelua oli pelattu vain 49 sekuntia. Comtois'n maali oli NHL-historian nopein NHL-debyytissä syntynyt osuma 29 vuoteen, kun Aleksandr Mogilnyi onnistui maalinteossa vain 20 sekunnissa syksyllä 1989. Comtois onnistui maalinteossa myös seuraavassa ottelussaan 6. lokakuuta 2018 vieraissa Arizona Coyotesia vastaan, jolloin hänestä tuli Ducksin seurahistorian ensimmäinen kahdessa ensimmäisessä ottelussaan maalinteossa onnistunut pelaaja. Comtois pelasi kymmenen NHL-ottelua tehopistein 2+5=7, kunnes Ducks lähetti hänet marraskuussa AHL-joukkue San Diego Gullsin vahvuuteen paikkaamaan loukkaantumisia. Comtois pelasi siellä neljä ottelua tehden yhden maalin, jonka jälkeen Ducks lähetti hänet edelleen takaisin QMJHL:ään Drummondville Voltigeursin vahvuuteen.

Elokuussa 2021 Comtois teki Ducksin kanssa kaksivuotisen jatkosopimuksen.

Syyskuussa 2023 Comtois siirtyi tryout-sopimuksella Vegas Golden Knightsiin.

### Maajoukkueura

Comtois pelasi alle 20-vuotiaiden MM-kilpailuissa vuosina 2018 ja 2019, joista ensimmäinen turnaus päättyi maailmanmestaruuteen. Jälkimmäisessä turnauksessa hän toimi Kanadan kapteenina. Comtois oli viidellä osumallaan joukkueen paras maalintekijä. Hänen maaleistaan kolme syntyi avausottelussa Tanskaa vastaan, jolloin Comtois onnistui tekemään kypärätempun Kanadan voitettua ottelun murskalukemin 14–0. Valmennus valitsi hänet joukkueensa turnauksen yhdeksi kolmesta parhaasta pelaajasta.

Comtois pelasi myös alle 18-vuotiaiden MM-kilpailuissa vuosina 2016 ja 2017, joista jälkimmäisessä turnauksessa hän toimi Kanadan varakapteenina.

Comtois pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän voitti Kanadan sisäisen piste- ja maalipörssin tehoilla 4+1=5. Comtois edusti myös Canada Redin joukkuetta World U-17 Hockey Challengessa vuonna 2015, jolloin hän voitti tehoilla 1+6=7 koko turnauksen syöttöpörssin ja oli joukkueensa paras pistemies. Comtois valittiin turnauksen tähdistökentälliseen.

Comtois oli mukana Kanadan joukkueessa Latvian MM-kilpailuissa 2021. Kanada voitti maailmanmestaruuden ja Comtois teki finaaliottelussa Suomea vastaan tehopisteet 1+1=2.

Muuta
-----

Comtois'n isä Stéphane pelasi jääkiekkoa maalivahtina A-junioriksi asti.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | Châteauguay Grenadiers | QMAAA | 41 | 23 | 33 | 56 | 50 | 16 | 12 | 19 | 31 | 26 | Kakkostähdistö |
|  | Châteauguay Grenadiers | Telus Cup | – | – | – | – | – | 7 | 9 | 6 | 15 | 16 |
| 2015–2016 | Victoriaville Tigres | QMJHL | 62 | 26 | 34 | 60 | 68 | 5 | 1 | 5 | 6 | 4 |  |  |  |  |  |  | U18 | 7 | 1 | 1 | 2 | 12 |
| 2016–2017 | Victoriaville Tigres | QMJHL | 64 | 22 | 29 | 51 | 88 | 4 | 1 | 0 | 1 | 8 |  |  |  |  |  |  | U18 | 5 | 2 | 0 | 2 | 28 |
| 2017–2018 | Victoriaville Tigres | QMJHL | 54 | 44 | 41 | 85 | 79 | 13 | 4 | 8 | 12 | 16 | Kakkostähdistö |  |  |  |  |  | JMM | 7 | 3 | 3 | 6 | 4 |
| 2018–2019 | Anaheim Ducks | NHL | 10 | 2 | 5 | 7 | 7 | – | – | – | – | – |  |  |  |  |  |  | JMM | 5 | 5 | 1 | 6 | 8 |
|  | San Diego Gulls | AHL | 4 | 1 | 0 | 1 | 2 | 12 | 5 | 4 | 9 | 4 |
|  | Drummondville Voltigeurs | QMJHL | 25 | 31 | 17 | 48 | 32 | 16 | 11 | 4 | 15 | 24 |
| 2019–2020 | Anaheim Ducks | NHL | 29 | 5 | 6 | 11 | 24 | – | – | – | – | – |
|  | San Diego Gulls | AHL | 31 | 9 | 15 | 24 | 53 | – | – | – | – | – |
| 2020–2021 | Anaheim Ducks | NHL | 55 | 16 | 17 | 33 | 40 | – | – | – | – | – |  |  |  |  |  |  | MM | 10 | 4 | 2 | 6 | 14 |
| 2021–2022 | Anaheim Ducks | NHL | 52 | 6 | 10 | 16 | 46 | – | – | – | – | – |  |  |  |  |  |  | MM | 10 | 3 | 4 | 7 | 29 |
| 2022–2023 | Anaheim Ducks | NHL | 64 | 9 | 10 | 19 | 76 | – | – | – | – | – |
| 5 kautta | yhteensä | NHL | 210 | 38 | 48 | 86 | 193 | – | – | – | – | – |
| 2 kautta | yhteensä | AHL | 35 | 10 | 15 | 25 | 55 | 12 | 5 | 4 | 9 | 4 |
| 4 kautta | yhteensä | QMJHL | 180 | 92 | 104 | 196 | 235 | 22 | 6 | 13 | 19 | 28 |

Lähteet
-------

* Max Comtois The Internet Hockey Databasessa (englanniksi)
* Max Comtois Eurohockey-sivustolla (englanniksi)
* Max Comtois *Elite Prospects*. Everysport Media Group AB.  (englanniksi)

### Viitteet

1. 1 2 3  Max Comtois The Internet Hockey Databasessa (englanniksi)
2. ↑  Max Comtois Stats, Profile, Bio, Analysis and More *sportsforecaster.com*. XML Team Solutions, LLC. Viitattu 20.11.2018. (englanniksi)
3. 1 2 3 4 5 6 7  Max Comtois *Elite Prospects*. Everysport Media Group AB.  (englanniksi)
4. ↑  Ducks Sign Comtois to Entry-Level Contract  4.3.2018. Anaheim Ducks. Viitattu 20.11.2018. (englanniksi)
5. ↑  Confirmation transaction : Comtois et Lauzon passent aux Voltigeurs *voltigeurs.ca*.  1.6.2018. Drummondville Voltigeurs. Viitattu 20.11.2018. (ranskaksi)
6. ↑  Rahijärvi, Ville: Nuorten ja lupaavien pelaajien esiinmarssi on jatkunut tänäkin syksynä – tässä on alkukauden mielenkiintoisimmat tulokaspelaajat NHL:ssä  24.10.2018. Faneille.com. Viitattu 20.11.2018.
7. ↑  Anaheim Ducks - San Jose Sharks - October 3rd, 2018 *NHL.com*.  3.10.2018. National Hockey League. Viitattu 20.11.2018. (englanniksi)
8. ↑  Ciardelli, Anthony: Max Comtois’ Debut Puts Him (Mostly) in Elite Company *thehockeywriters.com*.  6.10.2018. The Hockey Writers. Viitattu 20.11.2018. (englanniksi)
9. ↑  Shohara, Kyle: Comtois Assigned to AHL San Diego on Long-Term Injury Conditioning Loan  11.11.2018. Anaheim Ducks. Viitattu 20.11.2018. (englanniksi)
10. ↑  Shohara, Kyle: Ducks Assign Comtois to QMJHL Drummondville  26.11.2018. Anaheim Ducks. Viitattu 9.1.2019. (englanniksi)
11. ↑
12. ↑  GAME SUMMARY (pdf)  26.12.2018. IIHF.  Arkistoitu 27.12.2018. Viitattu 9.1.2019. (englanniksi)
13. ↑

Kanadan joukkue – Jääkiekon MM-kilpailut 2021
2 Schneider |
5 Bernard-Docker |
6 Miller (**A**) |
8 Foudy |
11 Anderson-Dolan |
13 Vilardi |
14 Henrique (**C**) |
17 Danforth |
21 Paul |
22 Hagel |
25 Power |
26 Walker |
27 Bunting |
28 Brown (**A**) |
33 Hill |
35 Kuemper |
38 Ferraro |
44 Comtois |
65 DiPietro |
70 Stecher |
73 Pirri |
74 Beaudin |
88 Mangiapane |
91 Perfetti |
Valmentaja Gerard Gallant